《鞭春行》
宋代·林光朝

辘轳罥寒田雀饥，江梅落蛀兔脚肥。
枯肠一夜转双毂，眼光吹上虾蟆衣。
岩腹新晴山鬼哭，女娲坟外春风归。
茧村纸帘大如蓆，拆拆藜杖金雀飞。

作者简介：（1114—1178）宋兴化军莆田人，字谦之，号艾轩。孝宗隆兴元年进士。通《六经》，从学者众，南渡后以伊、洛之学倡行东南者，自光朝始。累官国子司业兼太子侍读，出为广西提点刑狱，移广东，曾率郡兵击败入境之茶民军。召为国子祭酒，除中书舍人。后出知婺州，引疾提举兴国宫。卒谥文节。有《艾轩集》。